Vară plină de stagii de practică pentru studenții UB beneficiari ai proiectului “Improve yourself – ARCCA”

[bookmark: _GoBack]Beneficiarii proiectului Improve yourself – ARCCA, derulat de Universitatea din București în parteneriat cu S.C. Campus Facilities S.R.L., au avut o vară plină de stagii de practică. Astfel, studenții au luat parte, în cadrul organizațiilor care și-au exprimat disponibilitatea, la programe personalizate de practică, special conturate pentru nevoile lor.
Fie în companii precum Depanero, Fundația Paleologu,  Apex Alliance (Hotel Hilton Garden Inn), Avanti Union sau Campus Facilities, fie în cadrul unor instituții publice precum APIA, Centrul Național de Cartografie sau Institutul National de Cercetare Dezvoltare pentru Geologie si Geoecologie Marină și nu numai, studenții Universității din București au efectuat ore de practică profesională și au luat contact cu mediul de lucru, cu angajații și cu oportunitățile oferite de piața muncii din România.
De altfel, întreg proiectul contribuie la colaborarea permanentă universitate – piața muncii, la promovarea activităților practice derulate în mediul universitar strict focalizate pe necesitățile reale ale firmelor care doresc să angajeze absolvenți, astfel încât să se reducă timpul afectat „perioadelor de probă”, la creșterea motivației grupului țintă în ceea ce privește găsirea unui un loc de muncă ca urmare a accesului la activități de învățare la un potențial loc de muncă.
Obiectivul general al proiectului (POCU/626/6/13/133309), cofinanțat din Fondul Social European prin Programul Operațional Capital Uman 2014-2020, Axa Prioritară 6, Prioritatea de investiții 10.iv, Obiectiv specific 6.13, Denumire Apel „Stagii de practică pentru studenți”, Regiuni mai puțin dezvoltate, Cod Apel POCU/626/6/13, este de a crește gradul de ocupare pentru 322 de studenți înscriși în învățământul superior din Regiunile Sud-Est, Sud-Muntenia, Sud-Vest Oltenia, Nord-Est și Centru.
De altfel, proiectul vizează și desfășurarea unor campanii de informare cu scopul creșterii gradului de conștientizare și promovare față de importanța programelor de învățare la locul de muncă, concursurilor de planuri de carieră cu 322 de planuri de carieră ale studenților participanți la stagiile de practică sau desfășurarea Galelor de premiere a câștigătorilor concursului „Bursa locurilor de muncă” și premierea a 200 de studenți în baza metodologiei de desfășurare și premiere concurs, unică la nivelul proiectului.
Mai multe informații cu privire la proiectul Improve yourself – ARCCA! – POCU/626/6/13/133309 și toate obiectivele vizate de implementarea acestuia pot fi consultate aici.

